IVL วิ่งแรง 3% ลุ้นกำไร Q4 โตแกร่ง โบรกฯ เคาะเป้า 51 บ.
IVL วิ่งแรง 3% มาที่ 44.75 บ. ลุ้นกำไรไตรมาส 4/64 โตแกร่ง รับปริมาณขายเพิ่ม จับตาไตรมาส 1-2/65 โตต่อเนื่อง โบรกฯ แนะซื้อ เคาะราคาเป้าหมาย 51 บ.
IVL วิ่งแรง 3% มาที่ 44.75 บ. ลุ้นกำไรไตรมาส 4/64 โตแกร่ง รับปริมาณขายเพิ่ม จับตาไตรมาส 1-2/65 โตต่อเนื่อง โบรกฯ เคาะเป้า 51 บ.
5 ม.ค. 2565

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 10:14 น. อยู่ที่ 44.75 บาท บวก 1.25 บาท หรือ 2.87% สูงสุดที่ 45 บาท ต่ำสุดที่ 43.75 บาท ด้วยมูลค่าซื้อขาย 500.66 ล้านบาท

ทั้งนี้ บล.แลนด์ แอนด์ เฮ้าส์ ระบุในบทวิเคราะห์ (4 ม.ค.2565) แนะนำ “ซื้อ” หุ้น IVL ราคาเป้าหมาย 51 บาท/หุ้น คาดกำไรไตรมาส 4/2564 เติบโตดีตามปริมาณขายที่แข็งแกร่งจากความต้องการฟื้นตัวและสเปรด PET โดยเฉพาะฝั่งยุโรปและอเมริกาแข็งแกร่งจากอุปทานที่ตึงตัว และคาดกำไรไตรมาส 1/2565 ถึงไตรมาส 2/2565 ดีต่อเนื่องจากการควบรวม Oxiteno (ผู้ผลิตปิโตรเคมีชั้นนำบราซิล) แล้วเสร็จ